
|  |  |
| --- | --- |
|  | ZÁPISNICA z výročnej konferencie sekcie Tanečné športu SZTŠ |

**Výročná konferencia konaná dňa:**01.06.2023

**Miesto konania:** Univerzálny dom tanca, Pekná cesta 2/A, 831 54 Bratislava

**Začiatok výročnej konferencie:** 13:10

**Koniec výročnej konferencie:** 15:33

# Program výročnej konferencie /VK/

1. Otvorenie zasadnutia a privítanie hostí
2. Voľba predsedu VK a predsedníctva VK
3. Voľba predsedov a členov mandátovej komisie, návrhovej komisie
4. Voľba skrutátorov, zapisovateľa, overovateľov zápisnice
5. Správa mandátovej komisie
6. Schválenie programu rokovania
7. Výročná správa sekcie tanečného športu 2022
8. Schválenie návrhu rozpočtu na rok 2023 a plánu činnosti sekcie tanečného športu na rok 2023
9. Zmeny materiálov prislúchajúcich do výlučnej kompetencie VK (Finančný poriadok)
10. Rôzne
11. Záver

# Body programu

1. **Otvorenie zasadnutia a privítanie hostí**

Predseda výboru sekcie TŠ Slovenského zväzu tanečných športov (ďalej „SZTŠ“) a prezident SZTŠ Peter Ivanič privítal prítomných členov a hosťa.

1. **Voľba predsedu VK a predsedníctva VK**

Návrh predsedu VK: Peter Ivanič

Výsledok hlasovania: za: 1950 proti: 0 zdržal: 0

Návrh predsedníctva VK: Petr Horáček, Peter Ivanič

Výsledok hlasovania: za: 1950 proti: 0 zdržal: 0

1. **Voľba predsedov a členov mandátovej komisie, návrhovej komisie**

Návrh Mandátová komisia:

Predseda: Miroslav Víťazka

Členka: Stella Víťazková

Výsledok hlasovania: za: 1950 proti: 0 zdržal: 0

Návrhová komisia:

Predseda: Matej Chren

Členovia : neboli navrhnutí

Výsledok hlasovania: za: 1950 proti: 0 zdržal: 0

1. **Voľba skrutátora , zapisovateľa, overovateľov zápisnice**

**Skrutátor :** Milan Špánik ml.

Výsledok hlasovania: za: 1950 proti: 0 zdržal: 0

**Zapisovateľka:** Miroslava Porubänová

Výsledok hlasovania: za: 1950 proti: 0 zdržal: 0

**Overovatelia zápisnice:** Petr Horáček, Martin Šrámka

Výsledok hlasovania: za: 1950 proti: 0 zdržal: 0

1. **Správa mandátovej komisie**

**Celkový počet možných hlasov sekcie TŠ:**2963

**Nadpolovičná väčšina možných hlasov:** 1482

**Počet prítomných hlasov:** 1950

**Nadpolovičná väčšina prítomných hlasov:** 976

**2/3 väčšina prítomných hlasov:** 1300 členov

01.06.2023 o 13:10 došlo k zrátaniu hlasov skrutátorom pre overenie počtu prítomných hlasov.

Výročná konferencia sekcie TŠ SZTŠ je uznášania schopná.

1. **Schválenie programu rokovania**

Program rokovania sekcie Tanečný šport (ďalej „TŠ“) bol pozmenený o návrh pána Martina Šrámku rozdeliť diskusiu a hlasovanie o bode číslo 8 programu nasledovne (z dôvodu, že nebol predložený Plán činnosti sekcie TŠ):

* schválenie návrhu rozpočtu na rok 2023
* plán činnosti sekcie tanečného športu na rok 2023

Výsledok hlasovania: za:1950 proti: 0 zdržal: 0

Program VK sekcie TŠ SZTŠ bol schválený.

1. **Výročná správa sekcie tanečného športu 2022**

[20230531\_vyrocna-sprava-za-rok-2022.pdf (szts.sk)](https://www.szts.sk/files/documents/legislativa/20230531_vyrocna-sprava-za-rok-2022.pdf)

Peter Ivanič poinformoval o činnosti a aktivitách za rok 2022, predstavil očakávané aktivity zväzu a sekcie TŠ na medzinárodnej úrovni, konkrétne:

* Majstrovstvá Európy 10 tancov mládež, Košice Open
* Majstrovstvá sveta 10 tancov Do 21 rokov, Šamorín
* Výstava k 100. výročiu československého tanca v Olympijskom múzeu.

K bodu 7 sa vyjadril Martin Šrámka, ktorý upozornil na neskoré zverejňovanie zápisníc súťažného úseku. Uviedol tiež, že bol na zasadnutí SÚ 18.2.2023, kde sa losovali rozhodcovia na MSR LAT, a nebol uvedený v zápise.

Pavel Imre vysvetlil, že zápisnice SÚ neboli včas spracované z časových dôvodov. Uznal, že sa oneskoril so zverejnením. Informoval, že sa počas sedení riešila bežná agenda súťažného úseku – losovanie, zmeny súťažného poriadku. Informoval prítomných, že pri zmene počítača mal problém nájsť jednu zo zápisníc, čoho dôsledkom bolo neskoré zverejnenie.

Do diskusie sa zapojila Stella Víťazková, ktorá sa vyjadrila, že od septembra 2023 bude za tvorbu zápisníc súťažného úseku zodpovedná ona, pričom sa bude dbať na dodržiavanie hraničných termínov ich zverejňovania.

Pán Martin Šrámka pochválil vzdelávací úsek za dochvíľnosť v súvislosti s vyššie uvedenou situáciou. Pán Matej Chren poďakoval členom vzdelávacieho úseku.

Pán Pavel Imre poďakoval členom súťažného úseku.

Prezident pochválil všetkých členov výboru.

**Uznesenie 1:** Prítomní účastníci výročnej konferencie sekcie TŠ schvaľujú výročnú správu o činnosti sekcie.

Výsledok hlasovania: za: 1950 proti: 0 zdržal: 0

1. **Schválenie návrhu rozpočtu na rok 2023 a plánu činnosti sekcie tanečného športu na rok 2023**

**K rozpočtu na rok 2023**

[20230504\_2023-rozpocet.xlsx (live.com)](https://view.officeapps.live.com/op/view.aspx?src=https%3A%2F%2Fwww.szts.sk%2Ffiles%2Fdocuments%2Flegislativa%2F20230504_2023-rozpocet.xlsx&wdOrigin=BROWSELINK)

Predseda sekcie a vedúci úseku medzinárodných vzťahov detailne oboznámili prítomných delegátov o jednotlivých položkách návrhu sekčného rozpočtu na rok 2023, v kontexte rozpočtu celozväzového.

Špánik Milan ml. žiadal o zvýšenie príspevku na SOCH vzhľadom na finančnú náročnosť.

Nasledovala krátka diskusia .

**Uznesenie 2:** V prípade ak z kapitoly športová reprezentácia sekcie TŠ zostane hospodársky prebytok ,časť tohto prebytku bude určená na navýšenie príspevku pre SOCH. Maximálna výška príspevku je 4000 eur.

Výsledok hlasovania: za:1664 proti: 131 zdržal: 155

Návrh bol prijatý.

Hlasovanie o rozpočte sekcie TŠ s uznesením

Výsledok hlasovania: za: 1819 proti: 0 zdržal: 131

**K plánu činnosti sekcie tanečného športu na rok 2023**

VK sekcie TŠ zaväzuje výbor sekcie zverejniť plán činnosti na webovej stránke do 30.6.2023.

Výsledok hlasovania: za: 1950proti: 0 zdržal: 0

1. **Zmeny materiálov prislúchajúcich do výlučnej kompetencie VK (Finančný poriadok)**

Delegáti VK boli oboznámení s návrhom finančného poriadku.

**Paradance sport:**

Prezident oboznámil prítomných delegátov, že sekcia TŠ od januára 2023 zastrešuje aj zdravotne znevýhodnených športovcov pod názvom „Paradance sport“. Bol zvolený anglický názov, aby sme do budúcna vedeli pracovať s celou škálou handicapovaných športovcov. Aktuálne funguje Paradance sport len ako „tanečný šport na vozíku“. Sekčná príloha finančného poriadku bola rozšírená o poplatky pre Paradance sport.

Výsledok hlasovania: za: 1950 proti: 0 zdržal: 0

VK sekcie TŠ k návrhu mala pripomienky:

**Hodinová sadzba** pre rozhodcov, sčitateľov, vedúcich súťaží navýšenie honoráru o 5 eur.

Výsledok hlasovania: za: 1854 proti: 96 zdržal: 0

Kvetoslava Štrbová otvorila diskusiu o jednotlivých poplatkoch v spojitosti so súťažným kalendárom a ich zrušení. Navrhla zrušenie poplatkov:

* poplatok za oneskorenie nahlásenie termínu - poplatok 10 eur
* schválenie presunu termínu - Poplatok 20 eur

Po diskusii s prítomnými členmi sa poplatok za odvolanie súťaže v termíne kratšom ako 60 dní zvyšuje z 50 eur na 100 eur.

Výsledok hlasovania: za: 1950 proti: 0 zdržal: 0

V nadväznosti na zvýšenie honorárov funkcionárov súťaží, a s tým spojené výrazné navýšenie výdavkov organizátorov, prítomní diskutovali o zvýšení štartovného poplatku pre všetky kategórie a disciplíny o 5 eur:

Deti z 10eur na 15eur

Juniori z 15eur na 20eur

Formácie z 25eur na 30eur

Výsledok hlasovania: za: 1606 proti: 96 zdržal: 248

1. **Rôzne**

**Etický kódex – bod 12. súťažný poriadok**

Na základe návrhu Martina Šrámku v bode rôzne, bola otvorená diskusia ku téme Etického kódexu a disciplinárnych priestupkov vychádzajúcich zo súťažného poriadku sekcie TŠ. K tejto téme predložil pán Dušan Paška informáciu o disciplinárnom konaní voči jeho osobe, pričom poukázal na zásadné chyby zo strany súťažného úseku. Nebolo mu riadne doručené žiadne uznesenie Súťažného úseku v disciplinárnom konaní voči jeho osobe, rovnako nebola včas zverejnená zápisnica súťažného úseku. Prítomných informoval, že o týchto ako aj ďalších zásadných procedurálnych chybách Súťažného úseku oboznámil prezidenta SZTŠ listom, pričom vyjadril pochybnosť o právoplatnosti disciplinárneho trestu. K tejto diskusii sa pridal aj kontrolór pán Miroslav Balún, ktorý rovnako upozornil, že došlo ku pochybeniu na strane súťažného úseku, a zdôraznil, že v takýchto rozhodovaniach to môže do budúcnosti spôsobiť nebezpečný precedens.

V nadväznosti na to Dušan Paška poukázal na zásadnejší problém zoskupovania klubov, trénerov a rozhodcov, ktorí vzájomnou spoluprácou výrazne ovplyvňujú výsledky súťaží, a sú pre spravodlivé výsledky súťaží oveľa nebezpečnejší. Martin Šrámka doplnil, že na sociálnych sieťach sa objavujú fotografie zo sústredení viacerých skupín, následne hodnotenia týchto trénerov/rozhodcov počas súťaží jasne hovoria o ich kooperácií. Do diskusie sa pridala pani Stella Víťazková, ktorá s týmto názorom súhlasila, a rovnako vyjadrila znepokojenie nad vznikajúcimi skupinami. Následne konštatovala, že je veľmi náročné realizovať objektívne prešetrovanie týchto skutočností.

Dušan Paška ďalej diskutoval o téme „home judging“, pričom z diskusie vznikol návrh aby bol výbor sekcie TŠ poverený v spolupráci so súťažným úsekom, vypustiť termín „home judging“ z legislatívy sekcie tanečného športu.

Výsledok hlasovania: za:373 proti: 629 zdržal: 948

Návrh nebol schválený.

**Spôsob výberu organizátora**

Návrh, aby Výbor sekcie TŠ po vyhodnotení konkurzu na organizátora MSR, SLP v prílohe zápisnice zverejňoval aj prihlášky do konkurzu.

Výsledok hlasovania: za:1658 proti: 0 zdržal: 292

1. **Záver**

Vedúci sekcie sa poďakoval delegátom za ústretovosť a účasť a uzavrel zasadnutie výročnej konferencie sekcie TŠ SZTŠ.

V Bratislave dňa 01.06.2023

Predsedajúci: Peter Ivanič v.r.

Zapísala: Miroslava Porubänová v.r.

Overil: Petr Horáček v.r.

Martin Šrámka v.r.